CELEX: 62012CA0327
Language: sk
Date: 2013-12-12 00:00:00
Title: Vec C-327/12: Rozsudok Súdneho dvora (štvrtá komora) z  12. decembra 2013 (návrh na začatie prejudiciálneho konania, ktorý podal Consiglio di Stato — Taliansko) — Ministero dello Sviluppo Economico, Autorità per la vigilanza sui contratti pubblici di lavori, servizi e forniture/Soa Nazionale Construttori — Organismo di Attestazione Spa (Články 101 ZFEÚ, 102 ZFEÚ a 106 ZFEÚ — Verejnoprávne podniky a podniky, ktorým členské štáty priznávajú osobitné alebo výlučné práva — Podniky poverené správou služieb všeobecného hospodárskeho záujmu — Pojmy — Organizácie poverené overiť a osvedčiť dodržanie podmienok vyžadovaných zákonom podnikmi, ktoré vykonávajú verejné práce — Článok 49 ZFEÚ — Sloboda usadiť sa — Obmedzenie — Odôvodnenie — Ochrana adresátov služieb — Kvalita certifikačných služieb)

22.2.2014   
            
            
               SK
            
            
               Úradný vestník Európskej únie
            
            
               C 52/15
            
         Rozsudok Súdneho dvora (štvrtá komora) z 12. decembra 2013 (návrh na začatie prejudiciálneho konania, ktorý podal Consiglio di Stato — Taliansko) — Ministero dello Sviluppo Economico, Autorità per la vigilanza sui contratti pubblici di lavori, servizi e forniture/Soa Nazionale Construttori — Organismo di Attestazione Spa
   (Vec C-327/12) (1)
   
   (Články 101 ZFEÚ, 102 ZFEÚ a 106 ZFEÚ - Verejnoprávne podniky a podniky, ktorým členské štáty priznávajú osobitné alebo výlučné práva - Podniky poverené správou služieb všeobecného hospodárskeho záujmu - Pojmy - Organizácie poverené overiť a osvedčiť dodržanie podmienok vyžadovaných zákonom podnikmi, ktoré vykonávajú verejné práce - Článok 49 ZFEÚ - Sloboda usadiť sa - Obmedzenie - Odôvodnenie - Ochrana adresátov služieb - Kvalita certifikačných služieb)
   2014/C 52/24
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Žalobcovia: Ministero dello Sviluppo Economico, Autorità per la vigilanza sui contratti pubblici di lavori, servizi e forniture
   
      Žalovaný: Soa Nazionale Construttori — Organismo di Attestazione Spa
   
      Za účasti: Associazione nazionale Società Organismi di Attestazione (Unionsoa), SOA CQOP SpA
   
      Predmet veci
   
   Návrh na začatie prejudiciálneho konania — Consiglio di Stato — Výklad článkov 101, 102 a 106 ZFEÚ — Pojmy „verejnoprávne podniky a podniky, ktorým [členské štáty] priznávajú osobitné alebo výlučné práva“ a „podniky poverené poskytovaním služieb všeobecného hospodárskeho záujmu“ — Orgány poverené preskúmaním a osvedčením dodržiavania podmienok požadovaných zákonom podnikmi uskutočňujúcimi práce vo verejnom záujme — Vnútroštátna právna úprava ukladajúca týmto orgánom minimálne sadzby
   
      Výrok rozsudku
   
   Články 101 ZFEÚ, 102 ZFEÚ a 106 ZFEÚ sa majú vykladať v tom zmysle, že nebránia vnútroštátnej právnej úprave, akou je tá dotknutá vo veci samej, ktorá ukladá spoločnostiam, ktoré majú postavenie certifikačných organizácií (Società Organismi di Attestazione), systém minimálnych sadzieb za certifikačné služby poskytované podnikom, ktoré sa chcú zúčastniť zadávania zákaziek na verejné práce.
   Takáto vnútroštátna právna úprava predstavuje obmedzenie slobody usadiť sa v zmysle článku 49 ZFEÚ, ale je vhodná na zabezpečenie dosiahnutia cieľa ochrany adresátov týchto služieb. Je úlohou vnútroštátneho súdu posúdiť, či osobitne vzhľadom na spôsob výpočtu minimálnych sadzieb, najmä v závislosti od počtu kategórií prác, pre ktoré sa osvedčenie vystavuje, táto vnútroštátna právna úprava nejde nad rámec toho, čo je nevyhnutné na dosiahnutie tohto cieľa.
   
      (1)  Ú. v. EÚ C 295, 29.9.12.